Lo Mas Sagran
Lo Mas Sagran o puslèu Lo Mas Segran (Le Massegros en francés) es una anciana comuna gavaudanesa situada dins lo departament de Losera e la region d', ancianament de Lengadòc-Rosselhon. Dempuèi lo 1èr de genièr 2017, es comuna delegada e capluòc de la comuna novèla de Massegros Causses Gorges (nom francés), amb Sent Roma de Dolanh, Sent Jòrdi de Lebejac, Lo Recós e Las Vinhas.

Geografia

Toponimia
La prononciacion, relevada a La Tieula e al Recós, es [lu mase'grɔ] e lo gentilici es [luj mase'grizes]. Lo nom es explicat per l'idèa de « massa gran [grɔ] » (sembla una etimologia populara, mas per un ancian microtoponime, es una possibilitat). Notarem çaquelà que i aviá de fièiras del bestial, non pas del blat o autras cerealas. Una contraccion de (Mas) Seguran sembla improbabla, perqué lo nom de persona es provençal  e lo de Segura catalan; mas a temps passat ? Una grafia respectuosa de la prononciacion deu téner compte que i a un [-e-], non pas un [-a-], a la segonda sillaba : escriure Lo Mas Segran seriá prudent. La fòrma grafica de la mapa de Cassini, Le Mas Gros, sembla una interpretacion malbiaissuda : -s finala seriá conservada dins la prononciacion locala (cf. [al rre'kus], [lu rre'kus]  per Lo Recós).

Istòria
Lo capluòc de canton èra Sent Jòrdi de Lebejac. Lo nom de la comuna èra Inos (en francés), nom d'un vialatge situat a 1500 m del Mas Segran. Lo Mas Segran èra un simple vialatge que se desvolopèt entre la fin del sègle XVII e lo començament del sègle XIX pr'amor de fièiras del bestial que se tenián mai d'un còp dins l'annada, sul camin gran entre Milhau e Mende per Chanac. En 1839, Lo Mas Segran ven al còp capluòc de la comuna e del canton .

Administracion

 Abans la refòrma cantonala de 2014, aplicada en 2015, la comuna èra del canton del Mas Sagran; es ara del canton de La Canorga.

Demografia

Luòcs e monuments

Personalitats ligadas amb la comuna

Veire tanben
 Siti del conselh general de Losera

Ligams extèrnes

Nòtas

Comuna de Gavaudan
comuna de Losera